Hotărârea Tribunalului (Camera a doua) din 10 decembrie 2025 –
Intel Corporation/Comisia
(Cauza T‑1129/23)
„ Concurență – Abuz de poziție dominantă – Piața microprocesoarelor – Decizie prin care se constată o încălcare a articolului 102 TFUE
și a articolului 54 din Acordul privind SEE – Restricții «propriu‑zise» – Consecințele anulării în parte a unei decizii anterioare – Natura încălcării – Cuantumul amenzii – Orientările din 2006 privind calcularea cuantumului amenzilor – Proporționalitate – Caracter adecvat – Competență de fond ”
1.      Acțiune în anulare – Hotărâre de anulare – Efecte – Obligația de a adopta măsuri de executare – Întindere – Decizie a Comisiei de constatare a unei încălcări a articolului 102 TFUE – Anulare în parte – Decizie care a dobândit caracter definitiv în ceea ce privește existența încălcării – Adoptarea unei noi decizii prin care este modificat cuantumul amenzii – Obligația Comisiei de a‑și stabili din nou competența – Inexistență
(art. 102 și 266 TFUE)
(a se vedea punctele 20-34)
2.      Acțiune în anulare – Motive – Nemotivare sau insuficiența motivării – Motiv distinct de cel privind legalitatea pe fond
(art. 296 TFUE)
(a se vedea punctele 41 și 42)
3.      Acte ale instituțiilor – Motivare – Obligație – Conținut – Decizie de aplicare a normelor de concurență – Decizie de modificare a cuantumului amenzii adoptată în urma anulării în parte a unei decizii inițiale – Decizie care evidențiază raționamentul urmat de Comisie și care permite cunoașterea atât a temeiului amenzii, cât și a metodei de calcul al cuantumului acesteia – Motivare suficientă
(art. 296 al doilea paragraf TFUE)
(a se vedea punctele 43-48)
4.      Acțiune în anulare – Hotărâre de anulare – Efecte – Obligația de a adopta măsuri de executare – Întindere – Decizie a Comisiei de constatare a unei încălcări a articolului 102 TFUE – Anulare în parte – Decizie care a dobândit caracter definitiv în ceea ce privește existența încălcării – Adoptarea unei noi decizii prin care este modificat cuantumul amenzii – Obligația de a trimite o nouă comunicare privind obiecțiunile – Inexistență – Obligația de a organiza o nouă audiere – Inexistență
[art. 102, 263 și 266 TFUE; Regulamentul nr. 1/2003 al Consiliului, art. 27 alin. (1)]
(a se vedea punctele 50-53 și 56-60)
5.      Concurență – Amenzi – Cuantum – Stabilire – Stabilirea cuantumului de bază – Stabilirea valorii vânzărilor – Vânzări realizate pe piața vizată de încălcare în Spațiul Economic European – An de referință – Ultimul an complet al încălcării – Utilizarea unei alte perioade de referință – Admisibilitate – Condiții – Sarcina probei
[art. 102 TFUE; Regulamentul nr. 1/2003 al Consiliului, art. 23 alin. (3); Comunicarea 2006/C 210/02 a Comisiei, pct. 13]
(a se vedea punctele 75 și 85-91)
6.      Concurență – Amenzi – Cuantum – Stabilire – Stabilirea cuantumului de bază – Gravitatea încălcării – Respectarea principiului proporționalității
[art. 102 TFUE; Regulamentul nr. 1/2003 al Consiliului, art. 23 alin. (3); Comunicarea 2006/C 210/02 a Comisiei, pct. 13]
(a se vedea punctele 76 și 81-83)
7.      Concurență – Amenzi – Cuantum – Stabilire – Stabilirea cuantumului de bază – Durata încălcării – Decizie de modificare a cuantumului amenzii adoptată în urma anulării în parte a unei decizii inițiale – Luare în considerare a duratei reduse a încălcării în raport cu decizia inițială
[art. 102 TFUE; Regulamentul nr. 1/2003 al Consiliului, art. 23 alin. (3); Comunicarea 2006/C 210/02 a Comisiei, pct. 13 și 22]
(a se vedea punctele 76 și 79)
8.      Concurență – Amenzi – Cuantum – Stabilire – Ajustarea cuantumului de bază – Circumstanțe atenuante – Durata excesivă a procedurii administrative și jurisdicționale – Excludere
[art. 102 TFUE; Regulamentul nr. 1/2003 al Consiliului, art. 23 alin. (2); Comunicarea 2006/C 210/02 a Comisiei, pct. 29]
(a se vedea punctul 93)
9.      Concurență – Procedură administrativă – Obligațiile Comisiei – Respectarea unui termen rezonabil – Încălcare – Consecințe – Anularea, din cauza duratei excesive a procedurii, a deciziei prin care se constată o încălcare – Condiție – Atingere adusă dreptului la apărare al întreprinderilor în cauză
[art. 101 și 102 TFUE; Carta drepturilor fundamentale a Uniunii Europene, art. 41 alin. (1)]
(a se vedea punctele 94 și 95)
10.    Procedură jurisdicțională – Durata procedurii în fața Tribunalului – Termen rezonabil – Litigiu privind existența unei încălcări a normelor de concurență – Nerespectarea unui termen rezonabil – Consecințe – Răspundere extracontractuală
(Carta drepturilor fundamentale a Uniunii Europene, art. 47 al doilea paragraf)
(a se vedea punctele 96 și 119)
11.    Concurență – Amenzi – Cuantum – Stabilire – Puterea de apreciere a Comisiei – Control jurisdicțional – Competența de fond a instanței Uniunii – Întindere – Stabilirea cuantumului amenzii aplicate – Criterii de apreciere – Gravitatea și durata încălcării
[art. 261 TFUE; Regulamentul nr. 1/2003 al Consiliului, art. 23 alin. (3) și art. 31]
(a se vedea punctele 102-118)
Dispozitivul
1)
Modifică articolul 1 din Decizia C(2023) 5914 final a Comisiei din 22 septembrie 2023 referitoare la o procedură inițiată în temeiul articolului 102 din Tratatul privind funcționarea Uniunii Europene și al articolului 54 din Acordul privind SEE (cazul AT.37.990 – Intel) în sensul că stabilește cuantumul amenzii care figurează în cuprinsul acestuia la 237 105 540 de euro.
2)
Respinge în rest acțiunea.
3)
Comisia Europeană suportă, pe lângă propriile cheltuieli de judecată, și jumătate din cheltuielile de judecată efectuate de Intel Corporation Inc.